NaiveNeuron/SloPal huggingface dataset:
Laššáková, Jana, podpredsedníčka NR SR (2013-09-25):
S reakciou pán poslanec Kuffa. Nech sa páči.
Sulík, Richard, poslanec NR SR (2013-06-18):
Ďakujem pekne. No, pán Podmanický, vyčítate mi teda, že som nechal skartovať lístky po voľbe. Keby ste si prečítali volebný poriadok, tam by ste sa dočítali, že som to bol povinný urobiť. Nechal som skartovať volebné lístky, lebo mi to prikazoval volebný poriadok. Tak ešte aj toto mi vyčítať už je trochu smiešne. No a k tomu, že som chodil k pánovi Kočnerovi na raňajky. Tak áno, chodil som k nemu, lebo nechcel som byť videný s ním. Mal som obavy o moju povesť. Žiaľ, nenapadlo mi, že ma bude nahrávať. Ale ako som sa s ním spoznal, pán Podmanický? Váš stranícky kolega pán Počiatek ma o to poprosil, aby som sa s jeho priateľom stretol. To bolo začiatkom jesene 2006. A ešte raz, vaša kandidátka na županku sa hrdo hlási k priateľstvu k tomuto pánovi. Tak vy si to ujednoťte v tej vašej hlavičke, že či chcete pána Kočnera stavať do veľmi negatívneho svetla, lebo vaši ľudia majú s ním ďaleko viac kontaktov a hlásia sa k nemu, ako ja. Prajem vám pekný deň, pán Podmanický, a veľa šťastia pri voľbe.
Šeliga, Juraj, podpredseda NR SR (2020-09-17):
Áno? Dobre, tak nech sa páči, máte slovo.
Laurenčík, Milan, podpredseda NR SR (2020-11-05):
Ďakujem. Pán poslanec, máte možnosť položiť doplňujúcu otázku v rozsahu dvoch minút, nech sa páči.
E. Bauer, poslankyňa: (2003-09-17):
Pokiaľ ide o ďalšie úpravy, ktoré sú v tomto zákone navrhnuté, ukázal čas, ukázala skúsenosť, že v súčasne platnom zákone o zamestnanosti sú niektoré úpravy, ktoré boli naformulované a schválené parlamentom za určitých okolností. Tieto okolnosti niekedy sa zmenili, resp. sa ukázalo, že neboli tie parametre dostatočne dobre odhadnuté a došlo k zneužívaniu niektorých ustanovení tohto zákona. Ja by som odporúčala aj po týchto pripomienkach tento návrh posunúť do druhého čítania, nech už ten zákon, ktorý sa odložil na októbrové rokovanie, bude mať akýkoľvek osud, pretože zosúladiť sa tieto dva návrhy zákonov ešte vždy dajú, ak sa správne zoradia potom v druhom čítaní.
Sulík, Richard, predseda NR SR (2010-12-01):
Prosím, páni poslanci, hlasujte o tom, že vládny návrh zákona bude prerokovaný ihneď v treťom čítaní. (Hlasovanie.) Zo 148 prítomných poslancov hlasovalo 78 za, 57 proti, 13 sa zdržali. Schválili sme, že pristúpime k tretiemu čítaniu . Otváram rozpravu v rámci tretieho čítania a pýtam sa, či sa niekto hlási do rozpravy. Nehlási. Vyhlasujem rozpravu za skončenú. Pristúpime k hlasovaniu o návrhu zákona ako o celku.
Hrušovský, Pavol, predseda NR SR (2011-11-30):
Hlasujeme, pán poslanec Počiatek tiež. (Hlasovanie.) 142 prítomných 78 za, 63 sa zdržalo, 1 nehlasoval. Návrh sme schválili. O návrhu rokujeme v treťom čítaní . Chce sa niekto prihlásiť a vyjadriť v rozprave? Nie. Vyhlasujem rozpravu za skončenú. Pristúpime k hlasovaniu o zákone ako celku s odporúčaním gestorského výboru.
Paška, Pavol, predseda NR SR (2013-09-25):
A vy, pán Matovič, tiež robte to, čo máte.
Grendel, Gábor, podpredseda NR SR (2021-05-05):
Prezentujme sa a hlasujeme. (Hlasovanie.) Prítomných 134 poslancov, za 134, proti nikto, nezdržal sa nikto, hlasovali všetci prítomní. Konštatujem, že sme schválili návrh novely zákona o Štátnom fonde rozvoja bývania. Nasleduje hlasovanie v druhom čítaní o návrhu skupiny poslancov na vydanie zákona, ktorým sa mení zákon č. 79/2015 o odpadoch, tlač 457, bod 27 schváleného programu. Dávam slovo spoločnej spravodajkyni z výboru pre pôdohospodárstvo a životné prostredie pani poslankyni Jarmile Halgašovej, aby hlasovanie uvádzala. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov , tlač 457.)
P. Hrušovský, predseda NR SR: (2003-11-05):
Prosím skrutátorov, aby nahlásili počet prítomných poslancov pred záverečným hlasovaním. (Hlasovanie.) Prítomných je 77 poslancov v rokovacej sále. Budeme hlasovať o návrhu zákona ako o celku. (Hlasovanie.) Kto je za návrh, tak ako ho predniesol pán spoločný spravodajca, nech zdvihne ruku. Pán poslanec Gál, prosím, aký je počet? 26. Pani poslankyňa? 33. Pán poslanec? 12. Za návrh je 71 poslancov. Pýtam sa, kto sa zdržal hlasovania. Nikto. Kto je proti? Nikto. Šiesti nehlasovali. Konštatujem, že Národná rada Slovenskej republiky schválila vládny návrh zákona o organizácii štátnej správy na úseku cestnej dopravy a pozemných komunikácií a o zmene a doplnení niektorých zákonov. Panie poslankyne, páni poslanci, prerušujem rokovanie schôdze do 17.00 hodiny. (Prerušenie rokovania o 16.10 hodine.) (Pokračovanie rokovania o 17.09 hodine.)
Senko, Ján, poslanec NR SR (2011-07-07):
Ďakujem za slovo. Počas tohto volebného obdobia v tomto parlamente sme zažili už niekoľkokrát porušovanie rokovacieho poriadku. Chcel by som upozorniť aj na to, že sme už zažili aj niekoľkokrát zmenu obsahu návrhu zákona radikálnymi zmenami prostredníctvom pozmeňujúcich návrhov, ktoré boli predložené parlamentu na poslednú chvíľu, dá sa povedať, tesne pred hlasovaním, tak ako je tomu aj dnes. Nakoniec súčasná koalícia, zdá sa, že má na tieto procesy patent, využíva ich a určite ich ešte niekoľkokrát bude využívať a určite sa dožijeme ešte rôznych prekvapení. Dosť sa čudujem pánovi podpredsedovi parlamentu, pánovi Hrušovskému, že sa dal na túto úlohu, ktorú splnil v rámci úlohy z Koaličnej rady, zrejme, dal sa prepožičať a už to asi aj oľutoval, ľutuje to a zrejme nie je s týmto svojím celkovým vystúpením spokojný. Bohužiaľ, je to tak, ale čo sa už dá čakať v zmysle plnenia vyšších princípov, ktoré nastolí pred túto koalíciu Koaličná rada. Takže len tak ďalej, myslím si, že ľudia vás majú radi, veľmi radi, lenže najradšej by vás zrejme roztrhali v zuboch.
Blaha, Ľuboš, podpredseda NR SR (2024-02-23):
Na vaše vystúpenia, pán poslanec, evidujem päť faktických, šesť faktických poznámok. Ako prvý sa prihlásil pán poslanec Karol Janas. Nech sa páči.
Pellegrini, Peter, predseda NR SR (2015-06-23):
Ďakujem veľmi pekne. Otváram všeobecnú rozpravu. Konštatujem, nemám žiadnu písomnú prihlášku. Pýtam sa, kto sa hlási do rozpravy ústne? Nik. Vyhlasujem všeobecnú rozpravu za skončenú a prerušujem rokovanie o tomto bode programu. Ďakujem veľmi pekne, pán podpredseda vlády, ďakujem pekne, pán spravodajca. Vyhlasujem obedňajšiu prestávku. O 14.00 hod. budeme pokračovať prerokovávaním migračnej politiky Európskej únie. (Prerušenie rokovania o 12.06 hodine.) (Pokračovanie rokovania o 14.00 hodine.)
Bugár, Béla, podpredseda NR SR (2010-09-08):
Pán poslanec Šebej.
Danko, Andrej, podpredseda NR SR (2024-05-10):
Poslanec Dostál.
Ľ. Kaník, minister práce, sociálnych vecí a rodiny SR: (2002-11-06):
Ďakujem za pozornosť.
Klus, Martin, doterajší podpredseda NR SR (2020-03-20):
Ďakujem predsedníčke mandátového a imunitného výboru. Otváram rozpravu k prednesenej správe a informácii. Hlási sa niekto do rozpravy? Nie je tomu tak. Vyhlasujem rozpravu o tomto bode programu za skončenú. Pristúpime k hlasovaniu. Najskôr sa bude hlasovať o návrhu uznesenia, ktorým Národná rada podľa čl. 76 ústavy a § 8 ods. 2 zákona o rokovacom poriadku overuje platnosť voľby poslancov Národnej rady Slovenskej republiky. Potom sa bude hlasovať o druhom uznesení o nastúpení náhradníkov na zaniknuté a neuplatňované mandáty poslancov. Dávam teraz hlasovať o prvom návrhu uznesenia, ktorým Národná rada overuje platnosť voľby poslancov Národnej rady. Ctené dámy poslankyne, vážení páni poslanci, prosím, prezentujte sa a hlasujte. (Hlasovanie.) Prítomných 139 poslancov, za 139, nik sa nezdržal, nikto nehlasoval proti a všetci hlasovali. Takže konštatujem, že Národná rada Slovenskej republiky schválila uznesenie, v ktorom sa overuje platnosť voľby poslancov Národnej rady Slovenskej republiky zvolených vo voľbách 29. februára 2020 . Teraz dávam hlasovať o druhom uznesení, a to o nastúpení náhradníkov na zaniknuté a neuplatňované mandáty poslancov. Nech sa páči, prosím, prezentujte sa a hlasujte. (Hlasovanie.) Prítomných 142, za 142 poslancov a poslankýň. Konštatujem, že Národná rada Slovenskej republiky vzala na vedomie zánik mandátov poslancov a neuplatňovaných mandátov poslancov Národnej rady Slovenskej republiky a nastúpenie náhradníkov . Vážené panie poslankyne, vážení páni poslanci, v súlade s § 12 zákona o rokovacom poriadku prerušujem rokovanie ustanovujúcej schôdze na päť minút a prosím, aby mi boli doručené zápisnice o utvorení poslaneckých klubov. Stretneme sa teda 12.43. (Prestávka.) (Po prestávke.)
P. Hrušovský, podpredseda NR SR: (2001-12-04):
(Hlasovanie.) Prítomných je 105 poslancov, za 40, proti 29, zdržalo sa 35, nehlasoval 1. Návrh sme neschválili.
Grendel, Gábor, poslanec NR SR (2023-11-21):
Ďakujem za slovo. Zatiaľ v tejto rozprave nezaznel jediný argument, ktorý by odôvodňoval skrátené legislatívne konanie v súvislosti s týmto návrhom. Opäť som si otvoril zákon o rokovacom poriadku. Veľakrát to tu už kolegovia citovali. Píše sa tu o mimoriadnych okolnostiach, o ohrození základných ľudských práv a slobôd, o bezpečnosti alebo hospodárskych škodách na strane štátu. Ale tu sa nikde nepíše o tom, že ak je nejaký zákon nevykonateľný, tak vtedy je dôvod na skrátené legislatívne konanie. Čiže tá základná otázka pri tomto bode v rámci programu je, či sú, alebo nie sú splnené na použitie skráteného legislatívneho konania. A myslím si, že pán poslanec Krajčí úplne dopodrobna vysvetlil, prečo tie podmienky splnené nie sú. A vôbec by som na tom nebazíroval, samozrejme, dá sa niekedy prižmúriť jedno oko, alebo aj dve oči, keby nebol pán súčasný minister spravodlivosti tým najprísnejším posudzovateľom skráteného legislatívneho konania v minulom volebnom období. Čiže ja čakám, že pán minister príde a vysvetlí nám, prečo má dvojaký meter na použitie skráteného legislatívneho konania v súvislosti s tým, či je v opozícii, alebo v koalícii.
M. Číž, podpredseda NR SR: (2007-03-28):
(Hlasovanie.) Prítomných 141 poslancov, za návrh 1 poslanec, proti 131 poslancov, zdržalo sa 9 poslancov. Tento návrh sme neschválili.
P. Hrušovský, predseda NR SR: (2002-11-06):
Nech sa páči, pani poslankyňa Mušková.
Glváč, Martin, podpredseda NR SR (2016-09-21):
Ďakujem. S faktickými poznámkami sedem poslancov. Končím možnosť sa prihlásiť s faktickými. Prvá, pani poslankyňa Krištúfková, nech sa páči.
Kollár, Boris, predseda NR SR (2021-05-04):
Ďakujem. Chce k rozprave zaujať stanovisko navrhovateľ? Nech sa páči.
Krajniak, Milan, poslanec NR SR (2018-02-09):
Pán poslanec Baláž, povedali ste, že som zopakoval niektoré veci. No zopakoval som ich preto, lebo ja som to bral tak, že v tom svojom prvom prejave som sa snažil na niektoré veci upozorniť a spochybniť ich, povedať, že to, čo uvádzajú najmä materiály ministerstva, možno ani nieže priamo pán minister teraz, ale proste v tých podkladoch sú nezrovnalosti oproti tomu, čo ja považujem za realitu. No a považujem za logické teda, že si to vyjasníme. Okej, tak mýlim sa ja, alebo nie. To číslo platí. Dokázal som vám, určite to uznáte, že vypočítať si percentá vie každý, no. Čiže nechcem to používať, ale len to používam ako príklad, že však chyba sa môže stať. Tak si to vyjasnime. Iba preto som zopakoval to, čo podľa mňa vyjasnené nebolo. A ja ani netrvám, že to musí byť vyjasnené akoby verejne. Čiže ak pán minister povie, že zvolajme na to výbor, veď my sme to tak chceli urobiť. Len ten výbor nebol a bolo odporúčané: zvolajte schôdzu. No tak sme zvolali. A ako vidíte, neosočujeme, debatujeme vecne. Aj pán Vašečka, proste každý, predkladateľ, no tak, však správame sa ako poslanci Národnej rady, ktorým záleží na tom, že akú budeme mať armádu. A k pánovi poslancovi teraz, neviem, kto mal, pán poslanec, nie, nie, ja sa neurážam, to je v poriadku, len vám vysvetľujem, že prečo, alebo snažil som sa vysvetliť, že prečo jednoducho aj človek, ktorý nemusí byť odborník, tak proste keď si pozriete základné fakty, napríklad porovnávate, že tak má to tú hodnotu, nemá to tú hodnotu, tak práve preto som vám dal tú tabuľku, kde som, povedal by som, z otvorených zdrojov, len aby ste si mohli porovnať. A teraz medzi nami, ja ich chápem, že dajme radšej slabšie pancierovanie, lebo naši vojaci hovoria, že aby to radšej rýchlejšie jazdilo. Viete, o tom sa dá diskutovať, že ktoré je ktoré, ale aspoň si vyjasnime, že či tie čísla, ktoré v tom materiáli sú, či sedia alebo nie. Či náhodou aj pána ministra nechce niekto obtiahnuť. No.
Glváč, Martin, podpredseda NR SR (2016-10-26):
Pán poslanec Hrnko, nechajme pána kolegu rozprávať!
Poliačik, Martin, poslanec NR SR (2013-09-25):
Ja som to povedal, pán kolega Hrušovský, aj vo svojom vystúpení. Ja ovládam tú matematiku. Ja viem, že 5 % kvórum znamená osem poslancov, ale medzitým bolo zavedené do rokováku nové kvórum a to je 7 % kvórum pre koalície. A ešte raz, keď sa pozrieme na český model, tam keď sa koalícia viacerých strán dostane do parlamentu, prekročí kvórum, tak sa môže v momente zostavovania klubov rozdeliť na čiastkové strany, ktoré tú koalíciu tvorili, a tam stačia traja poslanci na to, aby ten klub vytvorili. Ja som si vedomý toho, že klub nie je iba grémium, to ma nemusíte poučovať, už som tu dosť dlho, ja som si vedomý aj toho, že nominuje svojich ľudí na viaceré miesta, preto som hovoril aj to, že ten počet päť poslancov má za sebou logiku a je to počet poslancov, ktorý je potrebný na obsadenie všetkých výborov, ktoré diktuje zákon alebo ústava. To znamená, že ak pán predseda parlamentu vo svojom rozhodnutí hovoril o niečom, ako je funkčnosť klubu, ja som presvedčený o tom, že klub je funkčný vtedy, keď je schopný obsadiť všetky výbory a dajme tomu aj orgány parlamentu, ktoré mu určuje zákon a ktoré mu určuje ústava, pretože my ako ústavní činitelia môžeme robiť len to, čo nám predpisuje zákon, nemôžeme si vykladať veci po svojom. Ďakujem.
Mihalik, Marcel, poslanec NR SR (2023-03-17):
Ďakujem za slovo. Vážené pani poslankyne, vážení poslanci, v súlade so zákonom o rokovacom poriadku som bol určený za spravodajcu k uvedenému návrhu zákona, tlač 1512. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby predmetný návrh zákona výbory prerokovali do 26. apríla 2023 a v gestorskom výbore do 28. apríla 2023 od prerokovania návrhu zákona v Národnej rade Slovenskej republiky v prvom čítaní. Pán predsedajúci, skončil som. Otvorte, prosím, rozpravu.
Laššáková, Jana, podpredsedníčka NR SR (2012-11-30):
Pán poslanec Duchoň, nech sa páči.
Kmec, Stanislav, poslanec NR SR (2019-06-27):
Pán predsedajúci, dajte teraz hlasovať o procedurálnom návrhu pána poslanca Klusa nepokračovať v rokovaní o návrhu zákona.
Gy. Juhász, poslanec: (2008-10-28):
Určite sú tu ešte otvorené otázky, ktoré nastolil napr. aj pán poslanec Mikloško vo svojej faktickej poznámke, ale výbory a diskusia vo výboroch v druhom čítaní je tu na to, aby sme tieto problémy vydiskutovali a našli riešenie. Takže určite tento zákon podporíme do druhého čítania. Ďakujem pekne.
P. Hrušovský, predseda NR SR: (2003-10-31):
Pán poslanec Vážny, nech sa páči, uvádzajte jednotlivé návrhy.
M. Sabolová, poslankyňa: (2008-02-15):
Preto by som bola rada, keby pán minister pred hlasovaním asi po porade s odborníkmi sa jednoznačne vyjadril, lebo bolo by škoda, aby sme nezabili dobrý návrh, poviem, dobrý návrh, ktorý je v spoločnej správe, ale presne upresnený a transparentný, jednoznačný, ktorý som predložila len preto, aby sme dodržali aj ostatnú legislatívu v Slovenskej republike. Je to taká citlivá vec, že sa necítim odborník, hájim záujmy len ľudí, ktorí pre nás toto poradenstvo tak ako pre vás robia. A myslím, že genetika je jedna veľká veda, ale jedna veľmi nebezpečná, ak by sme podľahli možno nejakej politike, a preto som ochotná ustúpiť aj z môjho návrhu, ak by nedošlo k dohode, aby sme nezabili jeden alebo druhý návrh. Veľmi pekne ďakujem.
Lehotský, Tomáš, poslanec NR SR (2020-05-12):
Tak pardon. Tlač 90.
Pivková, Alexandra, poslankyňa NR SR (2020-11-04):
Odhlasovali sme body zo spoločnej správy a pozmeňujúci a doplňujúci návrh. Pán predsedajúci, dajte, prosím, hlasovať o tom, že prerokujeme návrh zákona v treťom čítaní ihneď.
Mikloško, František, poslanec NR SR (2024-09-13):
Pani poslankyňa, keď som vás počúval, ako hovoríte o zlom stave v kultúre a kultúrnej politike, tak mám pocit, tak ako ja vnímam a čítam túto politickú situáciu, že to nie je len problém zlých úmyslov často Slovenskej národnej strany v riadení kultúry, ale to je ešte jeden problém, a to je mocenský zápas medzi parlamentom a ministerstvom kultúry. Že tu prebieha politický zápas a napätie medzi parlamentom, kde je na čele pán Michelko, a medzi ministerstvom kultúry, na čele pán Machala. Čiže bol by som rád, keby poslanci SNS si nejakým spôsobom vyriešili tento spor, aby jedna skupina zvíťazila a potom aby robili jednotnú politiku. Ďakujem.
Figeľ, Ján, podpredseda NR SR (2012-12-17):
Ďakujem pekne. Ďalším vystupujúcim v rozprave je pán Martin Fecko. Nech sa páči.
Milanová, Natália, poslankyňa NR SR (2019-02-12):
Ja som prednedávnom čítala na jednom portáli mamičkovskom taký rozzúrený článok o tom, ako my politici sa tu hádame o guľôčky, ľudovo povedané, a nepomáhame mladým rodinám. Takže ja sa veľmi teším, že keď som si to prečítala, áno, ale treba sa trošku viacej zaujímať, lebo práve aj hnutie OĽANO mladým rodinám pomáha napríklad aj touto predkladanou novelou zákona. Edo, ty si povedal, že treba odmeniť rodičov za to, že vychovávajú deti. No s tým sa nedá iné ako súhlasiť. Pretože všetci to asi poznáme, malé deti sú malé starosti, veľké deti sú veľké starosti. A nielen starosti, ale čím väčšie dieťa, tak hádam aj hlbšie do peňaženky musíme siahnuť. Takže, ja len ešte raz zopakujem, som veľmi vďačná za tento návrh. A ešte mnoho mojich kamarátov, sme takí tí tridsiatnici a už pomaly tiahnuci k štyridsiatke, mali argument, prečo nezakladať rodinu, práve preto, že to stojí veľa peňazí. Bola by som veľmi rada, aby tento argument už som počuť nikdy nemusela aj vďaka našim návrhom. Ďakujem.
Danko, Andrej, predseda NR SR (2017-05-19):
Prosím, prezentujme sa a hlasujme. (Hlasovanie.) Prítomných 127 poslancov, za 103, zdržalo sa 24. Konštatujem, že sme navrhované uznesenie schválili. Nasleduje hlasovanie o návrhu uznesenia k bodu 71 schváleného programu, ktorým je Správa o činnosti komisára pre osoby so zdravotným postihnutím za rok 2016 (tlač 490). Dávam slovo spoločnej spravodajkyni z výboru pre ľudské práva a národnostné menšiny poslankyni Márii Janíkovej, aby hlasovanie uviedla.
Laurenčík, Milan, podpredseda NR SR (2021-07-02):
Ďakujem. Na vaše vystúpenie evidujem jednu faktickú poznámku. Pán poslanec Milan Vetrák, nech sa páči.
Grendel, Gábor, podpredseda NR SR (2022-02-15):
S reakciou na faktické poznámky pani poslankyňa Majorová Garstková.
Kubánek, Stanislav, poslanec NR SR (2014-05-29):
Pán predseda, k spoločnej správe vystúpilo 13 poslancov. Pozmeňujúce a doplňujúce návrhy podali poslanci Peter Osuský, Miroslav Beblavý a Radoslav Procházka. Pán poslanec Poliačik žiadal vyňať bod 28 spoločnej správy na osobitné hlasovanie a pán poslanec Beblavý žiadal vyňať bod 39 spoločnej správy na osobitné hlasovanie. Pán predseda, najprv dajte hlasovať o návrhu poslanca Miroslava Kadúca podľa § 73 ods. 3 písm. a) vrátiť návrh zákona jeho navrhovateľovi na dopracovanie.
P. Hrušovský, podpredseda NR SR: (2002-05-28):
L. Pittner, poslanec: Ďakujem za slovo. Viem pochopiť pána poslanca Brocku, že čo ho viedlo k tomuto, ale napriek tomu si myslím, že vlastne aj on to sám povedal. Bolo by však toto, čo on navrhuje, možné vtedy, ak by alebo sa zvýšili platy týmto policajtom tak, aby mohli... a ďalším bezpečnostným zložkám tak, aby si mohli vytvárať doplnkové poistenie alebo potom ich zamestnávateľ, teda štát a teda všetci daňoví poplatníci by museli inou cestou prispievať na takýto fond. Ak to neurobíme, tak hrozí tu to, že práve tie rezorty, ktoré zabezpečujú občanov, pokiaľ ide o ich nescudziteľné právo na bezpečnosť a obranu, by boli ohrozené, pretože uvedomme si, že táto zložka alebo tieto zložky a najmä polícia a ďalšie bezpečnostné orgány sú denne vo vojnovom stave. Oni denne riskujú svoj život. Ak im my nezabezpečíme sociálne istoty, tak sa nám rozsypú.
Dubačová, Viera, poslankyňa NR SR (2018-03-14):
Ďakujem. Ja žiadam kamerový záznam z toho smiechu. Potom žiadam, aby sa predseda parlamentu ospravedlnil opozícii, pretože ja som sama bola vydesená, keď pán Zelník išiel a videla som, že mu je zle. Veľmi sa cítim urazená, pán predseda, Prosím kamerový záznam a žiadam, aby bolo vidieť, že sa smiala SMER – sociálna demokracia, pozerala som sa na nich. Ďakujem pekne, žiadam si ten záznam. Ďakujem. (Potlesk.)
J. Burian, poslanec: (2008-10-23):
Faktom je, že mám ďalší nevyriešený problém, ale to nechcem zdržiavať ctené plénum, lebo nemáme vyriešené tie politické strany, ktoré majú nulové stavy aj na výsledovke, aj na súvahe, čiže nevykazujú žiadnu činnosť a mali by byť auditované. Čiže máme ďalší problém a myslím, že ešte v druhom čítaní, ja som už aj počul aj niektoré iné návrhy, myslím, že bude pôda na to, aby sme si to ešte rozdiskutovali. Ďakujem pekne.
Blaha, Ľuboš, poslanec NR SR (2012-08-02):
Pán kolega Štefanec, začali ste zmienkou o demografickej kríze, čo je v poriadku. Demografická kríza prebieha, len mne stále nie je jasné, v čom má ten čilský model pomôcť v riešení demografickej krízy. Logicky: máme jeden pilier solidárny, vďaka tomu bohatí ľudia prispievajú na dôchodky tých ľudí, ktorí by si v živote nenašetrili. To je prvý pilier. Pay as you go. Keď teraz zavedieme druhý pilier, ako ste vy zaviedli ten čilský model, čo z toho vzíde? Vzíde z toho to, že z prvého piliera sa odlejú peniaze na účty tých bohatších ľudí, ktorí z toho prvého piliera vystúpia, a tým pádom bude ešte menej peňazí v prvom pilieri na prerozdeľovanie tým chudobnejším. Nijako nenavyšujeme tie prostriedky, iba oberáme chudobnejších ľudí o ich dôchodky. Čiže vaše riešenie vlastne je takou radou pre bohatých: utekajte preč a zachráň sa, kto môžeš. To je vaše riešenie demografickej krízy, ktorá vlastne znamená pre väčšinu spoločnosti, zhruba 80 %, že nebudú mať ani na slanú vodu. To je vaše riešenie. No a posledná poznámka z hľadiska tej istoty tých dôchodkov. No ja osobne by som určite viac dôveroval štátu ako povedzme Enronu. Enron skrachoval. Skrachovalo veľmi veľa firiem vo svete, ale štátov iba veľmi málo. (Ruch v sále.)
Přidal, Alojz, poslanec NR SR (2011-03-29):
Ja to myslím vážne. (Smiech v rokovacej sále.)
P. Paška, predseda NR SR: (2010-03-09):
(Hlasovanie.) 131 prítomných, 110 za, 21 sa zdržalo. Tieto návrhy sme schválili.
Blanár, Juraj, podpredseda NR SR (2022-04-29):
Pán poslanec, chcem aj všetkých požiadať, aby rešpektovali štatút faktickej poznámky a reagovali vždy na predrečníka. Je to niekedy ťažko rozlíšiť naozaj, snažím sa. Pán poslanec Jarjabek, nech sa páči.
P. Hrušovský, predseda NR SR: (2005-05-13):
Pani poslankyňa Bollová, nech sa páči. D. Bollová, poslankyňa: Ďakujem pekne, pán predseda. Chcem reagovať na vystúpenie pána poslanca Čaploviča, výlučne na jeho vystúpenie. S jeho názorom súhlasím, ale prosím, aby bolo zobraté na vedomie, že chcem ho doplniť. Fond pôžičiek, o ktorom sa tu toľko hovorí, predstavuje určitú a nie malú administratívu, t. j. predstavuje byrokraciu. Hovoril o tom pán poslanec Čaplovič. Chcela by som vedieť, či sa niekto zamýšľal nad tým, koľko bude stáť táto administratíva, kto bude hradiť náklady a z čoho a pre koho sa takýmto spôsobom chystajú opäť nejaké veľmi dobre platené miesta. Pán poslanec Čaplovič hovoril o tom v bode 6. Po druhé by som chcela zareagovať na to, keď pán poslanec hovoril o tom, aká je návratnosť týchto pôžičiek. Už svojho času pán minister sa vyjadril, že ak by náhodou študent nemohol splácať pôžičku po skončení štúdia z dôvodu, že nedostane zamestnanie, keby ho nedostal aj do smrti, štát to zaňho zaplatí. Toto je zvrátenosť najvyššieho kalibru. Ak chceme podporovať vysokoškolských študentov a vôbec nevieme, či sa niekedy niekde zamestnajú, neviem, načo sa robí celá reforma. Pán minister, včera to tu zaznelo tiež. Pán Čaplovič tiež narážal na to, že vedomosti sú najväčším ľudským bohatstvom, ale v žiadnom prípade sa nemôžu stať biznisom, nepredávajú sa totiž na trhu. Myslím si, že celý tento návrh je kamuflážou pre prelievanie peňazí do určitých firiem, do určitých vreciek. A nemajú nič spoločné so zvýšením kvality štúdia.
Paška, Pavol, predseda NR SR (2012-12-06):
Pán poslanec Mikuš.
Dubéci, Martin, poslanec NR SR (2023-12-13):
Ďakujem za slovo, pán predsedajúci. Pán Pollák, ďakujem pekne za váš prejav a mne je celkovo sympatická tá snaha, ktorou... (Prerušenie vystúpenia predsedajúcim.)
Galko, Ľubomír, poslanec NR SR (2014-09-24):
... pracuje hlavne mimo tých troch týždňov, keď sa rokuje. Ja na svojom osobnom príklade viem, že sa najviacej nalietam medzi ľuďmi vtedy, keď tu nie som. To znamená, že ten návrh zákona je dobrý a vôbec to nie je o nejakom obmedzovaní pasívneho volebného práva. Ďakujem pekne.
Hajšelová, Petra, poslankyňa NR SR (2021-05-11):
Pani kolegyňa Hatráková, ja som naozaj rada, že som mohla participovať na tomto návrhu zákona ako spolupredkladateľka. Osobitne chcem teda oceniť aj to, že sme nejakým spôsobom vyslali aj signál aj pani komisárke Stavrovskej, že jej správy reálne čítame, načúvame jej odporúčania, ktoré sa potom snažíme premietnuť do legislatívnych zmien. Je naozaj potrebné reagovať na konkrétne prípady, kde sa nám ukazujú nedostatky. Mne je táto téma blízka, a to najmä po medializovaných prípadoch, kde sa nám ukázalo, že dochádzalo k nevhodnému správaniu sa k poberateľom sociálnych služieb, a to zo strany personálu. Čiže, čiže to zlé zaobchádzanie voči občanom, ktorí sú najviac zraniteľnými, ktorými sú jednoznačne ťažko zdravotne postihnutí ľudia, ľudia s nepriaznivým zdravotným stavom, ako aj naši seniori. Táto reakcia teda aj z mojej strany bola aj na to, čo bolo medializované alebo čo sa udialo aj v zariadení pre seniorov v Prievidzi, kde teda kontrolu vykonala aj pani komisárka Stavrovská, aj Ministerstvo práce, sociálnych vecí a rodiny, a teda zistili sa tam podobné nedostatky, pričom zlé zaobchádzanie so seniormi už nie je nejakou takou raritou, ale závažným spoločenským problémom, ktorý má najmä zdravotné a sociálne dopady, a ja preto vítam túto iniciatívu a túto úpravu, ktorá má moju absolútnu podporu. Ďakujem.
Grendel, Gábor, podpredseda NR SR (2021-09-24):
Otváram rozpravu k tomuto bodu, do ktorej som dostal tri písomné prihlášky, a to od pána poslanca Hlinku, pána poslanca Viskupiča a od pani poslankyne Zemanovej. Takže ako prvý vystúpi v písomnej rozprave pán poslanec Jozef Hlinka.
Hrnčiar, Andrej, podpredseda NR SR (2016-09-23):
Pán poslanec Matovič.
Sulík, Richard, predseda NR SR (2011-03-29):
Ďakujem. Prerušujem rokovanie o tomto bode programu. Podľa odsúhlasenej zmeny programu pristúpime k rokovaniu o návrhu zahraničného výboru na prijatie Vyhlásenia Národnej rady k politickej situácii v Bielorusku. Návrh je pod tlačou 301. Dávam slovo môjmu kolegovi Paľovi Hrušovskému, aby tento návrh uviedol. (Rokovanie o návrhu Zahraničného výboru Národnej rady Slovenskej republiky na prijatie Vyhlásenia Národnej rady Slovenskej republiky k politickej situácii v Bielorusku , tlač 301.)
B. Bugár, podpredseda NR SR: (2005-10-26):
M. Demeterová, poslankyňa: Ja by som na začiatku chcela povedať to, čo povedala moja kolegyňa Navrátilová, že vlastne na základe našej prijatej dôchodkovej reformy ani jeden starodôchodca nedostal menej! A reagujem na môjho kolegu pána Brocku. Súhlasím s tým, že niektoré veci boli retroaktívne prehodnocované ako napríklad banícke renty a niektoré nemohli byť podľa zákona. A s tým zasa s kolegyňou nesúhlasím. Musím na to reagovať, pretože to bezprostredne súvisí aj s vystúpením pána kolegu Brocku.
Poliačik, Martin, poslanec NR SR (2014-11-10):
Ja som v zásade povedal všetko, čo som chcel povedať. A oni tú mapu už poznajú a je len na nás, aby sme ju poskladali sami. A keď tie obrázky do seba zapadnú, tak táto kauza sa skončí.
Pellegrini, Peter, predseda NR SR (2015-10-01):
Ďakujem pekne a prerušujem rokovanie o tomto bode programu. Dávam teraz slovo opäť pánovi poslancovi Alojzovi Hlinovi, aby uviedol návrh zákona, ktorý máme pod tlačou pod tlačou 1776, a je to prvé čítanie o návrhu poslanca Alojza Hlinu na vydanie zákona, ktorým sa mení a dopĺňa zákon č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov. Nech sa páči, pán poslanec. (Rokovanie o návrhu poslanca Národnej rady Slovenskej republiky Alojza Hlinu na vydanie zákona, ktorým sa mení a dopĺňa zákon č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov , tlač 1776.)
Žiga, Peter, podpredseda NR SR (2024-06-20):
Ďalším vystupujúcim v rozprave je pán poslanec Hajko.
Blanár, Juraj, poslanec NR SR (2017-05-09):
Pán poslanec Mihál, nie je asi priestor, aby sme v prvom čítaní rozoberali podrobnosti. Vy ste to odmietli en bloc, ale kladiem si potom otázku, aká, aká je vaša reprezentatívnosť vo vystupovaní, pretože si vás pamätám v jednej relácii, kde ste boli s pánom ministrom, a dokonca ste povedali, že málo rokujeme s odborármi, aby tlačili na zvyšovanie miezd, pretože to bola téma, a pán minister hovoril jasné kroky, že akým spôsobom chceme, aby naozaj ľudia mohli reálne zarábať viacej, okrem toho, že zvyšujeme minimálnu mzdu. A vy ste v podstate sa sám usvedčili teraz, lebo len odmietate a priori, ale ste povedali, že príkladom je napríklad Volkswagen. Tak potom si kladiem otázku, akým spôsobom môžeme dosiahnuť to, aby povedzme v PSA aj v žilinskej KII, aj v ďalších subdodávateľských firmách v porovnateľnom odvetví boli rovnaké platy, lebo viete sám, alebo približne rovnaké platy, pretože viete sám, že sú tam obrovské rozdiely. Vo Volkswagene je priemerka niekde na 1 600, v PSA niekde na 1 300 a teraz KIA vyrokovala vyššie. Práve toto, čo teraz je predkladaný, je nástrojom, ako môžeme dospieť k tomu, aby tieto platy v tých rezortoch sa zvyšovali. Čiže vy ste popreli v podstate to, čo ste vyčítali ministrovi, že málo vyjednáva, prednesie sem novelu, samozrejme, reflektuje na nález Ústavného súdu, ktorý nespochybňujeme. Ale je tu niečo, kde sa aj potom môžu prípadne firmy, ktorým by sa to nepáčilo, brániť. Ja si myslím, že je to dobrý krok, pán poslanec, a poďme spoločne práve takéto kroky podporovať, aby naozaj tá produktivita práce, ktorá je dnes na Slovensku výrazne rastúca, aby sa odzrkadlila aj v mzdách.
Kozelová, Monika, poslankyňa NR SR (2022-10-18):
Pán kolega Mazurek, takto. Ľudia z LGBTI komunity sú presne takí istí ľudia ako my všetci ostatní, ako vy, ako ktokoľvek, kto je heterosexuálny. Treba si uvedomiť, že sú to normálne riadni občania, ktorí riadne chodia do práce, odvádzajú dane, a teda by mali mať rovnaké práva ako všetci ostatní. Takže poďme sa baviť o právach. To je jedna vec. Druhá vec. Súhlasím so všetkým, čo povedala pani kolegyňa Cigániková, takže nebudem sa k tomu vracať, ale len pre vašu informáciu, vrah sa inšpiroval Novým Zélandom a Breivikom, to je Nór a nie ani Nový Zéland nie je v Spojených štátoch, ani Breivik a keď už ste tvrdil, že sa neinšpiroval slovenskou politikou, musím vám povedať, že prvý na zozname vraha bol premiér Heger. Takže ak sa neinšpiroval, tak potom Heger bol pravdepodobne bojovník americkej bojovej online hry, lebo inak to nevidím.
Šeliga, Juraj, podpredseda NR SR (2020-05-15):
Ďakujem. Kolegyne, kolegovia, prosím, aby ste vo faktických poznámkach reagovali na pani poslankyňu Žitňanskú a potom už nie je nikto viac písomne prihlásený do rozpravy, ja dám potom možnosť ústne sa prihlásiť do rozpravy s tým, že, samozrejme, rozprava bude pokračovať v utorok ráno. Len aby teraz ste nemali obavu, že keď to do druhej neskončíme, že nebudete môcť vystúpiť. Budete môcť vystúpiť, príde možnosť sa ústne prihlásiť do rozpravy, ale chcem vás poprosiť, aby ste naozaj skúsili reagovať na pani poslankyňu Žitňanskú a ak chcete širšie, nech sa páči, potom bude priestor sa prihlásiť aj do rozpravy, lebo faktické majú byť reakcia na toho, kto rečnil. Ďakujem. Nech sa páči, pán poslanec Dostál.
Vetrák, Milan, poslanec NR SR (2023-05-24):
Ďakujem pekne za slovo. Vážené pani kolegyne, vážení páni kolegovia, pán predsedajúci, na tejto schôdzi je predložených niekoľko návrhov zákonov, ktoré sa týkajú samosprávy. Vždy je to iná téma. Téma, ktorej sa venujem v tomto návrhu zákona, súvisí s tým tzv. sistačným právom. Pre tých, ktorí sa možno stretli s týmto pojmom prvýkrát, tak len to zjednoduším, že ide o, ide o právo veta. Ide o právo veta starostu, primátora alebo župana voči uzneseniam príslušného zastupiteľstva. My sme aj ako poslanecký klub hnutia OĽANO do programového vyhlásenia vlády, a máme to aj vo volebnom programe, presadili to, že by sa mala udiať úprava tohto sistačného práva spôsobom, ktorý bude viac zodpovedať zmyslu aj v porovnaní zmyslu toho sistačného práva, aj v porovnaní s inými štátmi v Európskej únii, a teda že by mala aj prokuratúra hrať aktívnejšiu rolu v týchto, v týchto vzťahoch, v týchto, nazvime to, že aj sporoch, lebo však keď je uplatnené právo veta, tak určitým spôsobom ide o spor medzi danými stranami. No a to, akým spôsobom sme sa tohto chopili, samozrejme, aj po rokovaní s Úniou miest, a teda po rokovaní so samosprávou, tak aby sme to nastavili spôsobom, ktorý nebude nejako ubližovať ani, ani samospráve, tak to už vysvetlím potom v rozprave, do ktorej sa hlásim ako prvý, pán predsedajúci.
Paška, Pavol, predseda NR SR (2013-10-29):
(Hlasovanie.) 126 prítomných, 83 za, 17 proti, 28 sa zdržalo, 1 nehlasoval. Sme v treťom čítaní . Otváram rozpravu. Vyhlasujem ju za skončenú.
Svrček, Miloš, poslanec NR SR (2021-05-14):
Vážený pán predsedajúci, vážené panie poslankyne, páni poslanci, vážená pani ministerka, dovoľte, aby som vás informoval o prerokovaní vládneho návrhu zákona v ústavnoprávnom výbore. Národná rada pridelila návrh zákona na prerokovanie ústavnoprávnemu výboru, ktorý určila aj ako gestorský výbor s tým, aby gestorský výbor prerokoval návrh zákona na 28. schôdzi Národnej rady ihneď. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko. Schôdza ústavnoprávneho výboru bola zvolaná na 14. mája 2021. O uvedenom vládnom návrhu zákona výbor nerokoval, keďže nebol uznášaniaschopný. O návrhu správy vrátane stanoviska gestorského výboru ústavnoprávny výbor ako gestorský výbor nerokoval, keďže podľa zákona o rokovacom poriadku nebol uznášaniaschopný. Predseda ústavnoprávneho výboru ma ako spravodajcu poveril, aby som na schôdzi Národnej rady informoval o výsledku rokovania výboru. Pán predsedajúci, otvorte, prosím, rozpravu.
Laššáková, Jana, podpredsedníčka NR SR (2014-07-08):
S reakciou pani poslankyňa Mezenská. Nech sa páči.
Sulík, Richard, poslanec NR SR (2012-09-13):
Ďakujem. Pán Brocka, no môžem s vami len súhlasiť, s tou argumentáciou a s tým pochodom myšlienok, ktorý ste tu prezentovali. A samozrejme až na tú jednu vec ohľadne tých sviatkov. No a chcem tu použiť vašu argumentáciu. Vy ste tu vraveli kolegom zo SMER-u, že prečo teda musíme robiť práve teraz opatrenia, ktoré už v minulosti preukázateľne viedli k vyššej nezamestnanosti. Tak ja sa vás pýtam, keď zakážeme predaj v nedeľu napríklad, otázka je, prečo len predaj, prečo potom nezakázať reštaurácie alebo čokoľvek, nech prestanú vlaky chodiť v nedeľu, keď práve nedeľa je pre vás, keď poviete, že je to nútená práca, tak prečo teda chceme teraz zakazovať? Lebo to nám určite zdvihne množstvo nezamestnaných. To po prvé. No a, pán Brocka, argumentom, že v nedeľu, keď musí niekto predávať, že to je nútená práca, tak myslím si, že znižujete úroveň celého vášho prejavu. Úplne na záver by som rád povedal v reakcii na kolegu Blahu, že som veľmi rád, že som ateista aj ja a nie niečo iné. Ďakujem.
Šeliga, Juraj, podpredseda NR SR (2020-04-07):
Pán poslanec Čekovský, nech sa páči.
Zemanová, Anna, poslankyňa NR SR (2018-02-06):
Pán kolega, máte viacej informácií ako my tu v pléne? Máte viacej informácií ako ministerstvo životného prostredia? Vy ste videli nejaké iné projekty, ktorými by sa mohla táto environmentálna záťaž definitívne zlikvidovať? Poznáte ich? Boli prezentované, boli vyhodnotené? Boli prezentované? Boli vyhodnotené, či naozaj sú zaťažujúcejšie životnému prostrediu alebo ekonomicky náročnejšie? Nie. Bol vybratý jeden projekt, jeden projekt geologickej lobby a už namiesto toho, aby sa tento projekt preveril, či je najlepší a najúčinnejší, dnes ministerstvo už vyberá dodávateľa. Tak o čom tu hovoríme? A pritom ešte nemá povolenia, nemá posúdenie, ale už ide mať vybratého dodávateľa, ktorý tento neposúdený projekt bude realizovať. A myslíte, že Európska únia na takýto proces nám uvoľní tie peniaze? A keď ich začneme čerpať, tak ich budeme musieť vrátiť. Pretože toto je proces, ktorý rozhodne nie je v súlade s pravidlami demokratickej krajiny, ani teda pravidlami Slovenska, keď to tak poviem.
Hraško, Igor, poslanec NR SR (2014-10-17):
Ďakujem kolegovi Hubovi za podporné stanovisko. A ku kolegovi Madejovi, áno, to ostatné už bol len dôvetok. Samozrejme, o tom nemôžeme dať hlasovať, to bola otázka teda na pána ministra alebo teda taká malá výzva na pána ministra a takisto aj s procedúrou som sa neobrátil priamo na pána ministra, ale aby teda zvážil, keďže on je garantom tohto návrhu zákona, novely ústavy, aby teda z jeho úst možno prišla taká podporná alebo teda podporné stanovisko ku tomu, aby sa naozaj v súčasnosti prerušilo istým spôsobom rokovanie o tomto bode, a teda áno, dopresňujem teda, ak je to možné, že nerokovať ďalej o tomto bode. Už som to tak predniesol, takže už to nemôže stiahnuť naspäť. Možno by bolo záhodno aj prerušiť rokovanie o tomto bode, len zase na aký čas a podobne. Takže zatiaľ by som to nechal v tej podobe, že áno, to, čo ste povedali, nerokovať ďalej o tomto bode programu. Ďakujem pekne.
Zajačik, Vladimír, poslanec NR SR (2021-03-19):
Pán minister, Janko, tak dúfam, že ti môžem tak hovoriť vzhľadom na to, aké roky sa poznáme. Som naozaj rád, že ministrom životného prostredia si práve ty. Ty, ktorý si celý svoj život bojoval za kvalitné životné prostredie a že si sa zásadne postavil za to, aby sa táto petícia dostala na rokovanie parlamentu. Ja osobne a iste aj veľa poslancov za OĽANO podporia všetky tvoje opatrenia a budú nápomocní pri presadzovaní požiadavok mladých ľudí, ktorí podpísali túto petíciu. Myslím, že parlament je tá pôda, kde by sa toto malo riešiť a kde by sme mali pomôcť týmto naozaj mladým ľuďom a byť radi, že vôbec mladí ľudia sa začínajú zaujímať o veci verejné a o svoju budúcnosť. Ďakujem.
Figeľ, Ján, podpredseda NR SR (2013-06-28):
Na pána spravodajcu chce reagovať Štefan Kuffa. Nech sa páči.
Pellegrini, Peter, predseda NR SR (2015-03-17):
Ďakujem. Pán poslanec Přidal, pán predseda.
Danko, Andrej, predseda NR SR (2016-03-23):
Ďakujem, pán poslanec. Na vystúpenie je jedna faktická poznámka, a jeden, pán poslanec Lipšic má procedurálny návrh? Nech sa páči, pán poslanec Kotleba, zaujmite miesto. Ďakujem. Nech sa páči, faktickú poznámku má pán poslanec Hrnko Anton, nech sa páči.
Kollár, Boris, poslanec NR SR (2017-11-29):
Chcel by som súhlasiť s pani kolegyňou Cigánikovou, rovnako mám aj za to, že je absolútne nekoncepčné a nezmyselné stále oddlžovať do nemoty tieto nemocnice a vytvárať znova tie isté chyby a tie isté dlhy. Je neprípustné z našeho pohľadu len proste prísť sem, položiť návrh, odsúhlasiť ho a znova oddlžiť. A teraz ja sa pýtam, čo sa zmenilo? Lebo už sme niekedy oddlžovali tieto nemocnice a ja mám pocit, že tá zdravotná starostlivosť nešla hore, ale rovnako si musíme nosiť toaletný papier do tej nemocnice. Tak sa pýtam, teraz sa oddlžia za 600 mil. nemocnice a ako sa zvýši tá zdravotná starostlivosť? No nijako. Mne tuná chýba nejaká koncepcia toho, ako tomu zabrániť. Lebo povedzme si pravdu, privátne nemocnice sú v ziskoch, ale musím povedať, že aj niektoré štátne nemocnice. Rovno tuná môžem spomenúť nášho kolegu pána Valockého. Nitra bola v pluse a teraz, keď je šéfom NOÚ, Národného onkologického ústavu, toto zariadenie bolo v minulosti v mínuse, dnes už vykazuje plusové čísla. To znamená, že ono to ide, aj dnes to ide, to znamená, že tunák je nejaká špatná koncepcia a vládne garnitúry, ktoré vlastne majú zdravotníctvo pod svojou kuratelou, proste to neriešia, nechajú to širinou-barinou ísť. Som presvedčený, že tie nemocnice sú špatne manažérsky vedené a potom tuná máme 600-miliónový dlh, dôjde sa do parlamentu, my to tuná odsúhlasíme, oddlžíme a ideme znova vytvoriť ďalších 600 miliónov. Toto neni koncepčné a to treba, keď chceme raz niečo oddlžiť, tak musíme vedieť, čo budeme robiť do budúcna. Alebo to budeme každé štyri-päť rokov oddlžovať 600 miliónmi? Takže toto nevidím ako systematické a rozumné riešenie, skôr by som uvítal nejakú koncepciu, ako tomuto zamedziť, keď to; samozrejme, že oddlžiť to musíme, lebo tie faktúry musia byť zaplatené, ale nejakú víziu, ako to zmeniť, aby sme nevytvorili ďalších 600 miliónov. Aby bola zvýšená tá zdravotná starostlivosť. Ľudia to necítia dneska. Ďakujem.
I. Mikloš, podpredseda vlády a minister financií SR: (2003-02-27):
Ďakujem pekne.
Fecko, Martin, poslanec NR SR (2017-10-12):
Ďakujem pekne. Pani ministerka, ďakujem za odpoveď. Samozrejme, poznáme sa, z jakej brandži sme prišli. Vlastne otázka znela kvôli tomu, lebo ľudia za mnou chodia a pýtajú sa, tak chcú to počuť z úst ministerky, takže áno, teraz to počuli, že jakým spôsobom, že to, čo možno aj ja obhajujem na ich stretnutiach, keď chodím na ich schôdze, tak viac-menej je to aj z úst ministerky. Ja by som možno ešte takú doplňujúcu otázku jednu, a síce veľký problém nám spôsobili tie rozsudky Najvyššieho súdu. (Zaznievanie gongu.) Asi pani ministerka vie, o čom hovorím, kde prakticky nám spochybňujú účastníkov konania. A prakticky tu by som sa chcel opýtať, že či už má ministerstvo jasné, či usmernenia, ktoré mali ísť z ministerstva, v akom móde sa tu bude ďalej riešiť alebo nebude riešiť, či je to už vysporiadané v rámci tých štátnych úradníkov, ktorí majú za to zodpovednosť, lebo tam vyzerá, že tam je asi najväčší pes zakopaný momentálne, a nevieme sa s tým pohnúť. Takže, pani ministerka, keby ste na to mohli aspoň zareagovať, a dúfam, že raz sa dožijeme toho, že tie osady budeme mať predsa len usporiadané. Dobre, ďakujem pekne zatiaľ.
Hlina, Alojz, poslanec NR SR (2015-03-13):
Ďakujem veľmi pekne. Pán kolega Kolesík, ste si prípadne kľudne mohli odpustiť ma poučovať, lebo tomu ako-tak rozumiem, jedna z foriem investičnej pomoci a v prípade Dusla Šaľa bola poskytnutá v tejto forme. Ste mali pocit, že som ja v reči povedal, že niekto poskytol. Poskytnutá investičná pomoc v tom, že nemusí platiť daň z príjmu, resp. musí v takomto režime, ako ste ju čítali. No však ale je to investičná pomoc. Ako to ste si kľudne mohli odpustiť, dobre? Ja len chcem povedať, že ešte k tomu povedať, pani Rošková, ja som Michalovce hovoril, viete len, aby zostalo na to, aby mohli podporiť nejaký projekt v Michalovciach. Viete, lebo ono keď zase všetko rozdáte, potom kto nám to zaplatí, preboha, treba aj robiť, treba sa ráno zobudiť. To myslíte, veď tu pozrite, piatok, pozrite, jak robíme. A to je presne to, že áno, že treba k tomu pristupovať zodpovedne, citlivo. A radšej dať do Michaloviec, radšej, ja neviem, dať do Hriňovej, do Gemerskej Viesky alebo neviem kde, ako to niekde napchať, však za chvíľku, nebude dlho trvať a uvidíte, že sem niekto, alebo sa tu zjaví, že investičná pomoc pre Tatra mountain resorts, uvidíte, že to za chvíľku sa tu zjaví, že to tu budeme a ešte budete tomu tlieskať. Pán Bagačka zatlieska, aj vy zatlieskate a poviete, že áno, je to super, že chlapcom z J&T nebude dlho trvať a prídu sem a príde to, že im dáte tú investičnú pomoc. A ja hovorím, veľmi zodpovedne, veľmi opatrne, a na konci nech majú ľudia robotu a tam, kde je problém s robotou, to je celé. Práve na to, aby zostalo, aby zostalo na to, aby v Michalovciach vznikol taký projekt, ako ste hovorili. A ja sa mu teším a držím palce.
Senko, Ján, poslanec NR SR (2015-05-05):
Krátko, v podstate zrejme aj ako reakcia na predchádzajúce vystúpenia, ktoré tu boli. Ja tento návrh určite nechápem ako návrh zákona, ktorý vdýchne život do činnosti kultúrno-osvetových zariadení alebo do činnosti Národného osvetového centra, že vyrieši nejakú tvorivú činnosť, že vytvorí podmienky na hodnotenie kultúrno-osvetovej činnosti. Myslím si, že je to návrh zákona, ktorý reaguje na situáciu v spoločnosti, ktorá vznikla po 90. roku v súvislosti so zrušením národných výborov, vznikom obcí so svojimi právomocami, samosprávou, ktorá má svoje povinnosti, ktoré jej zo zákona ukladá povinnosť, a to znamená, aj tento zákon jednoducho vytvára iba možnosť na to, aby vznikla nejaká inštitucionálna forma aj na tej miestnej, na tej krajskej aj na celoslovenskej úrovni, ktorá sa bude starať a pomáhať pri rozvoji kultúrno-osvetovej činnosti, kto o ňu bude stáť. Na tej miestnej úrovni zákon vytvára možnosť; aby obce vo svojej zriaďovateľskej funkcii vytvorili takéto inštitúcie, nazvime ich mieste kultúrne zariadenia, alebo ako kto nazve, tak sa budú volať; a vytvára možnosť na to, aby obec sama určila obsahové zameranie týmto kultúrno-osvetovým zariadeniam aj to, aké aktivity v tejto oblasti bude na svojom území podporovať. Ak sú tu vytvorené podmienky na to pre šport, myslím si, že môžu byť aj pre kultúru.
Hrušovský, Pavol, predseda NR SR (2011-10-21):
Hlasujeme, páni poslanci. (Hlasovanie.) 140 prítomných, 139 za návrh, 1 nehlasoval. Národná rada Slovenskej republiky návrh ústavnoprávneho výboru na vydanie ústavného zákona, ktorým sa mení a dopĺňa ústava, schválila. Panie poslankyne, páni poslanci, chcem sa vám poďakovať, naozaj, hovorím to teraz úprimne a s vďakou vám, že ste dokázali vydržať a byť trpezliví pri riešení a hľadaní vážneho ústavnoprávneho problému. A chcem sa vám poďakovať, že ste boli dostatočne veľkorysí a prejavili schopnosť tento ústavný zákon podporiť. Panie poslankyne, páni poslanci, vyhlasujem rokovanie 24. schôdze Národnej rady Slovenskej republiky za skončené. Poprosím ešte predsedov poslaneckých klubov, aby sa nakrátko zišli v rokovacej miestnosti poslaneckého grémia. Predsedovia poslaneckých klubov a podpredsedovia Národnej rady. (Rokovanie 24. schôdze NR SR sa skončilo o 17.46 hodine.)
Figeľ, Ján, podpredseda NR SR (2014-12-09):
Ďakujem pekne. Teraz dávam slovo pánovi poslancovi Mariánovi Radošovskému ako spravodajcovi za navrhnutý gestorský výbor pre pôdohospodárstvo a životné prostredie. Nech sa páči, pán kolega.
Rošková, Ľubica, poslankyňa NR SR (2011-09-09):
Ďakujem veľmi pekne. Ja sa chcem poďakovať pánovi kolegovi, pánovi poslancovi Ondrušovi za vysvetlenie a názornú ilustráciu, o čo vlastne v superhrubej mzde ide. A ako bolo z grafov vidno, ako to výrazne dopadne na peňaženky občanov, keď sme si premietli niekoľko stotín percent, že sa môžu v niektorých kategóriách zvýšiť platy. Ale ja sa chcem venovať inej oblasti. Nie som ekonóm, preto do čísiel nebudem hovoriť. Ak si uvedomíme, že čo všetko čaká každého zamestnanca, že si musí sledovať všetky odvody, všetky zmeny, všetko to, čo s tým súvisí, neviem si to dostatočne predstaviť u zamestnancov a živnostníkov, ktorí majú jednoduché profesie, kde možno niektorí z nich nemajú ani prístup k internetu a k iným modernejším technológiám na to, aby dokázali toto všetko zvládnuť. A vôbec nerozumiem filozofii, prečo ideme cestou, ktorú práve v Česku rušia, lebo sa im zdá, že nie je správna. Ďakujem pekne.
Sulík, Richard, predseda NR SR (2011-06-02):
Prosím, hlasujte teraz. (Hlasovanie.) 146 prítomných poslancov, hlasovalo 76 za, 70 proti. Národná rada schválila vládny návrh novely zákona č. 153/2001 o prokuratúre. Faktická poznámka. Pán poslanec Abrhan. Nie faktická, procedurálny návrh, prepáčte. Nech sa páči. Zakiaľ zapnú mikrofón, poprosím pána poslanca Poliačika o uvedenie ďalšieho hlasovania. Nech sa páči.